

**Република Србија**

**Град Крагујевац**

**Градска управа за друштвене делатности**

**Број: 501-102-1 /26-XXV**

**Датум: 24. фебруар 2026. године**

**К р а г у ј е в а ц**

Градска управа за друштвене делатности на основу члана 11. алинеја 18. Одлуке о организацији Градских управа града Крагујевца (''Службени лист града Крагујевца'' број 37/21-пречишћен текст и 14/23) у вези члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Службени лист града Крагујевца“ број 22/23 – пречишћен текст) дана 24. фебруара 2026. године, донела је

**Н А Ц Р Т**

**закључка о одређивању приоритетних области** **за које ће бити расписан**

**Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2026. години**

**I** Одређују се области :

* спровођење конкретних активности на решавању појединачних локалних проблема (акције чишћења, садње, уређења и оплемењивања простора и друге акције и кампање);
* управљање отпадом;
* заштита ваздуха;
* заштита вода;
* заштита од буке;
* заштита природних вредности;
* заштита земљишта;
* ублажавање климатских промена;
* спровођење Архуске конвенције;
* промоција зелене економије;
* јонизујуће и нејонизујуће зрачење;
* унапређење заштите животне средине кроз јачање свести јавности о значају заштите животне средине (едукација и информисање јавности);
* промоција циркуларне економије;
* друге активности које доприносе одговорном понашању и активном укључивању организација, грађана и институција у заштиту животне средине и одрживи развој, а које су у складу са Планом развоја града Крагујевца за период од 2021-2031. године

као приоритетне области које тематски требају да обрађују предлози пројеката, који ће бити реализовани у 2026. години и који треба да допринесу заштити и унапређењу животне средине.

**II** Заобласти из поглављаI овог Закључка, биће расписан Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2026. години, а којима се доприноси заштити и унапређењу животне средине у 2026. години.

**III** О овом Нацрту биће спроведена Јавна расправа у периоду од 25.02-3.03.2026. године, закључно са даном 4. мартом 2026. године, када ће бити организована јавна трибина.

**В.Д. НАЧЕЛНИК-а,**

**Тамара Јовановић с.р.**