****

**Република Србија**

**Град Крагујевац**

**Градска управа за друштвене делатности**

**Број: 501-102 /26-XXV**

**Датум: 24 . фебруар 2026. године**

**К р а г у ј е в а ц**

Градска управа за друштвене делатности, на основу члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Службени лист града Крагујевца“ број 22/23– пречишћен текст), упућује

**ПОЗИВ ЗА ЈАВНУ РАСПРАВУ**

**о**

**Нацрту закључка о одређивању приоритетних области** **за које ће бити расписан**

**Јавни конкурс за за финансирање/суфинансирање пројеката удружења/организација у области заштите животне средине на територији града Крагујевца у 2026. години**

**Позивају се** грађани града Крагујевца, као и удружења/организације грађана која делатност обављају на територији града Крагујевца ( у даљем тексту: предлагачи) **да дају своје предлоге и мишљења поводом Нацрта закључка о одређивању приоритетних области** за које ће бити расписан Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2026. години.

Нацртом закључка су одређене као приоритетне области које тематски треба да буду обрађене кроз предлоге пројеката који ће се реализовати у 2026. години и који треба да допринесу заштити и унапређењу животне средине на територији града Крагујевца, а за које ће бити расписан Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2026. години.

Предлог/зи се може/могу упутити у периоду од 25.02.-3.03.2026. године закључно са даном 3.03. 2026. године .

Јавна трибина (у организацији Градске управе за друштвене делатности), одржаће се дана 4. марта 2026. године са почетком у 10.00 часова, у Крагујевцу, зграда Градске управе, улица Трг слободе број 3, сала број 105 ( први спрат ) на којој ће бити ‘’сведена‘’ јавна расправа, односно учесницима ће бити презентовани сви пристигли предлози, односно Извештај о пристиглим предлозима, мишљењима и примедбама, о којима ће се отворити расправа и извршити избор члана и заменика члана Комисије – представника стручне јавности, који ће узети учешће у раду Комисије, по расписаном Јавном конкурсу за финансирање/суфинансирање пројеката удружења/организација у области заштите животне средине на територији града Крагујевца у 2026. години.

Предлози се упућују **искључиво писаним путем**, на следећи начин:

- препорученом поштом у затвореној коверти

- непосредно/лично предати Градској управи за друштвене делатности, на адресу

Град Крагујевац

Градска управа за друштвене делатности

Трг Слободе број 3

Представници Града Крагујевца, односно надлежне Градске управе, који ће спровести јавну расправу и јавну трибину биће: Стефан Никезић, члан Градског већа за унапређење и заштиту животне средине у својству председавајућег и Звездана Рајачић – у својству записничара.

По окончању Јавне расправе, Градска управа за друштвене делатности ће донети Закључак о одређивању приоритетних области и расписати Јавни конкурс за финансирање/суфинансирање пројеката удружења/организација у области заштите животне средине на територији града Крагујевца у 2026. години, о чему ће јавност бити благовремено обавештена.

**BД НАЧЕЛНИК-а,**

**Тамара Јовановић с.р.**